Source: https://klub-apollo.webnode.sk/news/prestupovy-poriadok-/
Timestamp: 2018-06-18 03:26:46+00:00

Document:
Prestupový poriadok. :: Šachový klub-Apollo
Úvodná stránka > Prestupový poriadok.
§ 1	Základné ustanovenia
a/	Prestupový poriadok určuje podmienky, za ktorých sa v Slovenskom šachovom zväze (ďalej len zväz) uskutočňujú u jeho individuálnych členov nasledujúce úkony :
zmeny príslušnosti ku zväzu, klubu, oddielu, spolku, krúžku (ďalej len klub) :
♦	prestup (P),
♦	technický prestup (TP),
♦	mimoriadny prestup (MP)
♦	naturalizácia (N),
štart hráča s licenciou (L),
zmena federácie v ratingovej listine FIDE.
b/	V tomto konaní vystupujú :  individuálny člen (ďalej len hráč),
 klub, za ktorý je hráč registrovaný (materský klub - MK),
 klub, do ktorého hráč hlási prestup (nový klub - NK).
Poznámka : stanovy SŠZ umožňujú aj individuálne členstvo, teda MK alebo NK môže byť aj žiadny klub.
c/	Prestupy, hranie na licenciu a zmenu federácie schvaľuje Výkonný výbor zväzu (VV) prostredníctvom matriky zväzu (ďalej len matrika).
d/	Žiadosť o prestup, naturalizáciu sa podáva v termíne od 01.05. do 15.09. kalendárneho roku
e/	Žiadosť o technický prestup sa podáva do 30 dní odo dňa, kedy nastal po prvý raz tento dôvod :
♦	začiatok štúdia na vyššom type školy mimo miesta doterajšieho trvalého bydliska,
♦	doložená zmena trvalého bydliska do inej obce alebo mesta,
♦	zánik MK.
f /	Licencie pre majstrovské súťaže družstiev sa vydávajú podľa ustanovení Súťažného poriadku.
Spôsob vydávania licencií pre iné súťaže družstiev je stanovený rozpismi týchto súťaží.
§ 2	Organizačné pokyny
a/	Hráč žiadajúci zmenu, vypíše všetky požadované údaje na tlačive „Hlásenie o zmene“, uvedie o ktorú zmenu ide a podpíše sa. MK doplní svoje vyjadrenie, pečiatku, dátum a podpis pri P, TP. Obdobne sa vyjadrí aj NK. Za hráča do 15 rokov sa podpisuje jeho zákonný zástupca.
b/	K žiadosti o prestup alebo hosťovanie musia byť priložené :
♦	doklad o zaplatení poplatku,
♦	pri TP aj doklad potvrdzujúci dôvod tejto zmeny.
c/	K žiadosti o vydanie licencie musí hráč priložiť doklad o zaplatení poplatku.
d/	Na oznámenie o prechode z listiny SVK do listiny inej federácie FIDE stačí ľubovoľná písomná forma.
Pri žiadosti o zaradenie z inej federácie na listinu SVK je potrebné priložiť doklad o zaplatení poplatku, resp. poskytnúť údaje na vystavenie členského preukazu.
e/	Za vykonanie úkonov sa platia poplatky podľa Sadzobníka poplatkov a pokút.
§ 3	Prestup
Prestup je zmena príslušnosti ku klubu na dobu neurčitú.
a/	Matrika schváli žiadosť o prestup, ak MK vysloví s prestupom súhlas. Pokiaľ chýba vyjadrenie MK, musí hráč priložiť kópiu svojho oznámenia MK a podací lístok o jeho odoslaní MK. V takomto prípade je MK povinný vyjadriť jednoznačne svoje stanovisko a zaslať ho v lehote do 14 dní matrike. Keď tak neurobí, považuje sa to za súhlas.
b/	MK môže vysloviť nesúhlas s prestupom v prípade, keď došlo k porušeniu písomnej zmluvy (dohody) medzi klubom a hráčom, alebo keď má hráč voči klubu nevyrovnané finančné či materiálne záväzky. Toto musí dokladovať vo svojom stanovisku. V takomto prípade matrika prerokuje námietky a rozhodne o podmienkach schválenia alebo prestup zamietne.
c/	Matrika schvaľuje aj hromadne zaslané prestupy, ak ide o členov toho istého klubu prestupujúcich spoločne. Finančné záležitosti prestupu sa však v tomto prípade vzťahujú na každého hráča osobitne.
d/	Žiadosť o prestup sa podáva v termíne od 01.05. do 15.09. kalendárneho roku.
e/	V kalendárnom roku môže hráč uskutočniť prestup len raz.
§ 4	Technický prestup
Technický prestup je zmena príslušnosti ku klubu na dobu neurčitú v situáciách stanovených v §1e/.
a/	Matrika schváli žiadosť o technický prestup aj pri nesúhlase MK, ak nie je hráč k MK inak viazaný.
b/	Ak boli technické prestupy hráčov klubu, ktorý preukázateľne zanikol, uplatnené najneskôr do 30 dní od zániku klubu, schvaľuje ich matrika bez poplatku.
§ 5	Mimoriadny prestup
Mimoriadny prestup je zmena príslušnosti ku klubu na dobu neurčitú, ak už hráč v kalendárnom roku uskutočnil P, TP alebo prestupuje mimo prestupový termín. Počet MP je neobmedzený.
§ 6	Naturalizácia
Naturalizácia je zmena, ktorou sa cudzinec stáva kmeňovým hráčom družstva klubu.
a/	Matrika vystaví preukaz naturalizovaného hráča na základe žiadosti klubu potvrdenej ŠTK, ak cudzinec za toto družstvo v majstrovských súťažiach družstiev hral najmenej 5 sezón a odohral najmenej 35 partií.
b/	V prípade získania viacerých štatútov naturalizovaného hráča môže hráč využiť právo štartu kmeňového hráča v jednej sezóne len za jedno družstvo.
c/	Za proces naturalizácie sa platí poplatok ako za prvotnú registráciu člena SŠZ.
d/	Štatút naturalizácie je hráčovi ponechaný aj pri zmene názvu klubu, pri jeho zlúčení s iným klubom alebo pri vzniku následníckeho klubu po zaniknutom klube.
e/	Žiadosť o naturalizáciu sa podáva v termíne od 01.05. do 15.09. kalendárneho roku.
§ 7	Licencia
V SŠZ je zavedená inštitúcia licenčného hráča.
a/	Domáci hráč môže hrať na licenciu vo viacerých kluboch a družstvách v rôznych súťažiach. Pre každú súťaž musí mať samostatnú licenciu. Svoje rozhodnutie musí oznámiť svojmu MK, ktorý túto skutočnosť len vezme na vedomie, ale nie je oprávnený mu v tom brániť. MK sa odporúča uzavrieť s hráčom písomnú dohodu pre prípad termínovej kolízie zápasov s licenčným klubom hráča.
b/	Zahraničný hráč, ktorý chce hrať v niektorom klube, musí mať na každý súťažný ročník samostatnú licenciu pre konkrétne družstvo v súťaži. Odporúča sa, aby hráč mal s klubom, ktorý ho angažuje, uzatvorenú zmluvu.
Môže hrať vo viacerých kluboch a družstvách v rôznych súťažiach.
c/	Poplatky za licenciu sú rozdielne podľa druhu súťaže a ich výška je každoročne určovaná VV.
d/	Hráči, ktorí ku dňu podania žiadosti o vydanie licencie nedovŕšili 18 rokov, priložia vyjadrenie MK alebo svojho zákonného zástupcu.
e/	Prípadné odchýlky od týchto ustanovení môžu byť upresnené v Súťažnom poriadku.
§ 8	Odstupné
a/	NK platí MK za prestup odstupné v prípade, ak MK mal s hráčom uzatvorenú individuálnu písomnú dohodu (zmluvu) na jeho pôsobenie v MK, z ktorej vyplývajú jeho povinnosti ale aj práva voči MK.
b/	V prípade, že MK nemá písomnú dohodu, tak je možné odstupné požadovať len vo výnimočných prípadoch :
♦	pre mládež do 12 rokov, keď MK preukáže, že hráč dosiahol počas pôsobenia v MK národný rating aspoň 2000 ELO,
♦	u hráčov vekovej kategórie do 18 rokov, ak MK preukáže, že hráč dosiahol počas pôsobenia v MK medzinárodný rating aspoň 2300 ELO.
MK musí preukázať konkrétne náklady vynaložené na výkonnostný rast hráča. Nemôžu sa tu zahrnúť bežné klubové aktivity a spoločné tréningy v rámci klubu. Pri oboch alternatívach je potrebné brať do úvahy, či hráč na svoju odbornú prípravu v MK prispieval a takéto náklady si môže započítať hráč ako kompenzáciu voči MK.
c/	Základným právom hráča je slobodne sa rozhodnúť, v ktorom klube a za akých podmienok chce hrať a hráčsky sa zdokonaľovať. Pokiaľ sa rozhodne zmeniť klubovú príslušnosť a nie je viazaný písomnou dohodou, ktorá obsahuje podobné obmedzenie, nesmie sa mu v tom brániť.
Iný prístup k hráčovi zo strany MK je hrubým porušením Prestupového poriadku, ako aj Stanov SŠZ.
§ 9	Rôzne
a/	Matrika je povinná žiadosť o P, TP, N, vydanie L alebo zmenu federácie vybaviť v lehote do 21 dní od podania.
b/	Ustanovenia Prestupového poriadku s náväznosťou na záznamy matriky platia aj pre členov, ktorí obnovili členstvo v SŠZ a nečlenmi boli menej ako 3 roky.
§10 Odvolanie
a/	Odvolania proti rozhodnutiam matriky sa podávajú písomne VV zväzu do 14 dní, doporučene s priloženou potvrdenkou o zaplatení odvolacieho poplatku.
b/	Za hráča do 15 rokov podáva odvolanie jeho zákonný zástupca.
c/	Ak je odvolaniu aspoň čiastočne vyhovené, poplatok sa vracia.
d/	Odvolanie podané neskoro, bez dokladu o zaplatení alebo neoprávnenou osobou sa neprerokúva.
§11	Záverečné ustanovenia
Dohody a konania (aj písomné), ktoré sú v rozpore s ustanoveniami tohto Prestupového poriadku, nemusia príslušné komisie SŠZ rešpektovať.
Prestupový poriadok vrátane zmien bol schválený VV SŠZ dňa 12.07.2008.
Týmto dňom končí platnosť prestupového poriadku zo dňa 15.07.2006.
ŠTK 	prezident SŠZ 
Príloha : hlásenie o zmene
SLOVENSKÝ ŠACHOVÝ ZVÄZ - matrika
druh zmeny : prestup technický prestup mimoriadny prestup naturalizácia
priezvisko a meno hráča :
súťaž do ktorej bude hráč zaradený :
najvyššia súťaž, v ktorej hrá družstvo nového klubu :
dátum a podpis hráča :
vyjadrenie materského klubu :
dátum, podpis (pečiatka)
stanovisko matriky :
vyjadrenie nového klubu :
adresa : SLOVENSKÝ ŠACHOVÝ ZVÄZ, Školská 10, 03101 LIPTOVSKÝ MIKULÁŠ, bankové spojenie : 6601147005/1111
Príloha : žiadosť o vydanie licencie
druh licencie : domáca zahraničná / prvá ďalšia / typu „B“
reg. č. SR alebo FIDE :
do družstva :
pre súťaž :
vyjadrenie materského klubu
(alebo zákonného zástupcu) :
vyjadrenie klubu využívajúceho licenciu :
hlásenie o zmene vyplnené pre prestup
priezvisko a meno hráča : XXXXXX Xxxxxxx
dátum narodenia : 00.00.0000
adresa : Xxxxxxxxxxx 00, 00000 XXXXXXXX
telefón : 0000 000000
e-mail : xxxxxx@xxxxxx.sk
registračné číslo : 0000
z klubu : XXXXXXXXX xxx
do klubu : YYYYYYYY xxx
najvyššia súťaž, v ktorej hrá družstvo nového klubu : X.liga
dôvod : xxxxxxxxxx
dátum a podpis hráča : 00.00.0000 pppppppppp
00.00.0000 pppppppppp
hlásenie o zmene vyplnené pre naturalizáciu
do klubu : XXXXXXXXX xxx - družstvo X
súťaž do ktorej bude hráč zaradený : X. liga
žiadosť o vydanie licencie pre domáceho hráča do 18. rokov
reg. č. SR alebo FIDE : 0000
do družstva : YYYYYYYY xxx „A“
štátna príslušnosť : xxxxxxxxxx
pre súťaž : X. liga skupina Y
len u hráčov do 18 rokov
vyjadrenie klubu využívajúceho licenciu:

References: § 1

§ 2

§ 3

§ 4
 §1

§ 5

§ 6

§ 7

§ 8

§ 9

§10

§11